b'\n_START_ARTICLE_\nAmaya\n_START_SECTION_\nProduksiyon\n_START_PARAGRAPH_\nBinuo ang Amaya ng bandang malapit na matapos ang 2009, at ipinresenta noong Q1 2010 GMA Network Trade Launch bilang bahagi ng mga susunod na programang ipapalabas ng network para sa 2010._NEWLINE_Unang pinamagatang \xe2\x80\x9cSultana,\xe2\x80\x9d maraming naging pagbabago sa pamagat nito bago naging \xe2\x80\x9cAmaya\xe2\x80\x9d ang huling pamagat. Dahil sa kinakailangang sa produksiyon, ipinagpaliban ang pagpapalabas nito, imbis na sa Q4 2010 ipalabas, Q2 2011 na ito ipinalabas. Ang istorya ng palabas, na nakalagak sa panahon bago dumating ang mga Kastila, ay nagtulak sa mga producers na bumuo ng\xc2\xa0sets\xc2\xa0sa maraming lugar tulad ng Pagsanjan sa Laguna, Bolinao, Pangasinan, at Bagac, Bataan. Kailangang kunan ang palabas sa location sites di tulad ng Encantadia na kinuha sa loob ng soundstages._NEWLINE_Bumuo rin ang produskyon ng isang sinaunang barkong pandigma na tinatawag na Karakoa. Gawa ito mula sa katawan ng isang modernong barko na binago ang disenyo upang maging katulad ng sinaunang Karakoa. Mahigit kumulang dalawang milyong piso ang nagastos sa bawat isang yunit ng Karakoa. Nakibahagi ang mga kilalang guro ng kasaysayan sa pagbubuo ng konsepto ng palabas._NEWLINE_Sina Dr. Vic Villan at Prof. Neil Santillan ng University of the Philippines Diliman History Department ay nagsilbi bilang konsultant sa mga detalye ng kasaysayan. Si Dennis Marasigan, isang direktor pang-teatro, ay kinuha upang maging movement director._NEWLINE_Si Hazel Escano ang unang aktor na kinuha sa palabas. Nagkaroon ng mga awdisyon upang punan ang mga natitirang tauhan. Ang baguhang si Mikael Daez ang napili bilang Lumad noong Enero 2011. Inimbitahan din si Sid Lucero upang mag-awdisyon kahit na may koneksiyon pa siya sa kalabang network na ABS-CBN. Sa huli, si Lucero din ang napili upang gumanap ng Bagani._NEWLINE_Kinuha ang Amaya sa mataas na resolusyong Hi-Def 1080p, bilang nagpaplano na ang GMA na kunan ang lahat ng palabas nito gamit ang mga HD cameras bago matapos ang 2011. Noong Agosto 2011, nanguna ito sa IMBD list of Best TV shows for 2011._NEWLINE_Noong Agosto 2011, may mga kuro-kuro na ipapasok sa palabas si Aljur Abrenica. Noong Setyembre 2011, kinumpirma ito ng management at ipinakilala si Aljur bilang Dayaw, susunod na maging pinuno ng kanyang tribo, noong 4 Oktubre 2011.'